Priekšlikums PADOMES REGULA par tādu muitas nodokļu apturēšanu, kas piemērojami konkrētu smago eļļu un citu līdzīgu ražojumu importam /* COM/2015/038 final - 2015/0024 (NLE) */





PASKAIDROJUMA RAKSTS 1. PRIEKŠLIKUMA KONTEKSTS Ar šo Padomes regulas priekšlikumu paredzēts apturēt kopējā muitas tarifa autonomo nodokļu piemērošanu konkrētām precēm, kuras iekļautas 27. nodaļā (smagās eļļas) un kuras patlaban klasificē ar KN kodu 2707 99 99. Saskaņā ar 27. nodaļas 2. piezīmi eļļas, kurās nearomātisko sastāvdaļu svars pārsniedz aromātisko sastāvdaļu svaru, ietilpst pozīcijā 2710, līdz ar to ražojumiem, ja tos pakļauj specifiskam procesam, piemēro nodokļu atbrīvojumu. Tomēr no 2013. gada aprīļa eļļas, kurās aromātisko sastāvdaļu svars pārsniedz nearomātisko sastāvdaļu svaru, ir klasificējamas pozīcijā 2707 (KN 2707 99 9) un tādējādi uz tām attiecas nodokļa likme 1,7 % apmērā. Attiecīgo ražojumu tehniskais raksturojums ir norādīts kombinētās nomenklatūras skaidrojumos[1] par apakšpozīcijām 2707 99 91 un 2707 99 99; minētās piezīmes tika grozītas 2013. gada aprīlī, lai precizētu pozīcijā 2710 iekļauto ražojumu tvērumu un novērstu pretrunu starp kombinētās nomenklatūras skaidrojumiem un 27. nodaļas 2. piezīmi. Šīs eļļas tiek klasificētas dažādās apakšpozīcijās, jo atšķiras to aromātisko sastāvdaļu īpatsvars un līdz ar to – piemērotais tarifa režīms. Tādējādi no 2013. gada aprīļa uz minētajām eļļām attiecas nodoklis 1,7 % apmērā. Tomēr ekonomikas dalībnieku interesēs abu veidu eļļas neatkarīgi no to aromātisko sastāvdaļu satura, ja paredzēts tās pakļaut “specifiskam procesam”, kā noteikts 27. nodaļas 5. papildu piezīmē (vakuumdestilācija, krekings, riformings u. tml.) un saskaņā ar īpašās izmantošanas procedūru, kas noteikta Komisijas Regulā (EEK) Nr. 2454/93[2], būtu autonomi jāatbrīvo no muitas nodokļa, ja process ir noticis. Turklāt jānorāda, ka ar Padomes 2013. gada 17. decembra Regulu (ES) Nr. 1387/2013[3] no 2014. gada 1. jūlija ir uz laiku apturēta kopējā muitas tarifa autonomo nodokļu piemērošana šiem ražojumiem. Tāpēc šā projekta mērķis ir ierosināt vienādu tarifa režīmu vienādām ražojumu kategorijām neatkarīgi no to attiecīgās klasifikācijas iepriekš minēto kombinētās nomenklatūras skaidrojumu publicēšanas datumā, lai nodrošinātu taisnīgu attieksmi pret visiem ekonomikas dalībniekiem un izvairītos no tā, ka tiek pārtraukts beznodokļu režīms, ko šiem ražojumiem piemēroja kopš 1968. gada. Tiek uzskatīts, ka pievienotajā priekšlikumā ir ietverta līdzsvarota pieeja, kurā ņemts vērā juridiskais konteksts un dažādu ieinteresēto personu intereses, jo tajā paredzēts vienāds tarifa režīms bez pārtraukuma laika gaitā. Priekšlikums ir saskaņā ar Savienības ārējās tirdzniecības un rūpniecības politiku. Ņemot vērā iepriekš minēto, tiek ierosināts attiecīgi grozīt Padomes Regulu (EEK) Nr. 2658/87. 2. APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI Ar Muitas kodeksa komitejas Tarifu un statistikas nomenklatūras nodaļu (KN sektors) notika apspriešanās 2014. gada 23. maijā un 2014. gada 17. un 18. jūlijā. Ar Muitas kodeksa komitejas Tarifu un statistikas nomenklatūras nodaļu (lauksaimniecības/ķīmijas sektors) notika apspriešanās 2014. gada 4.–6. jūnijā. Ar Ekonomikas un tarifu jautājumu darba grupu notika apspriešanās 2014. gada 19.–21. maijā, 2014. gada 18. jūnijā un 2014. gada 14. un 15. jūlijā. Ieinteresētās personas jau bija lūgušas apturēt kopējā muitas tarifa autonomo nodokļu piemērošanu šiem ražojumiem, kas tika izdarīts ar Padomes Regulu (ES) Nr. 722/2014. Šīs regulas mērķis ir atļaut atmaksāt nodokļus, kas samaksāti laikā no 2013. gada aprīļa līdz 2014. gada jūnijam. 3. PRIEKŠLIKUMA JURIDISKIE ASPEKTI Šā priekšlikuma juridiskais pamats ir Līguma par Eiropas Savienības darbību 31. pants. Subsidiaritātes principu nepiemēro, jo priekšlikums ir Savienības ekskluzīvā kompetencē. Priekšlikums ir saskaņā ar proporcionalitātes principu, jo, kā paredzēts Līgumā, tas veicina tirdzniecību starp dalībvalstīm un trešām valstīm un, neietekmējot ES PTO plānu, līdzsvaro ekonomikas dalībnieku komerciālās intereses. Atbilstīgi Līguma par Eiropas Savienības darbību 31. pantam autonomo tarifa likmi pēc Komisijas priekšlikuma nosaka Padome ar kvalificētu balsu vairākumu. 4. IETEKME UZ BUDŽETU Ir grūti aplēst pašu resursu zaudējumu, jo nav detalizētas statistikas par šo ražojumu importu laikposmā, kad tie nebija atbrīvoti no nodokļiem. Tradicionālo pašu resursu ieņēmumu zaudējums tiek lēsts EUR 29,4 miljonu apmērā gadā (pamatojoties uz importa statistiku par attiecīgo TARIC kodu 2014. gada jūlijā–augustā). Tiek lēsts, ka 15 mēnešu laikā (no 4.4.2013. līdz 31.6.2014.) summa ir EUR 36,7 miljoni, ņemot vērā, ka nodokļi netika maksāti līdz 4.4.2013. un ka nodokļi netiek maksāti kopš 1.7.2014. 2015/0024 (NLE) Priekšlikums PADOMES REGULA par tādu muitas nodokļu apturēšanu, kas piemērojami konkrētu smago eļļu un citu līdzīgu ražojumu importam EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 31. pantu, ņemot vērā Eiropas Komisijas priekšlikumu, tā kā: (1) Kombinētajā nomenklatūrā, kas izklāstīta Padomes Regulas (EEK) Nr. 2658/87[4] I pielikumā, pozīcijā 2710 autonomi apturēta muitas nodokļu piemērošana konkrētām eļļām, kurās nearomātisko sastāvdaļu svars pārsniedz aromātisko sastāvdaļu svaru, ja paredzēts minētās eļļas pakļaut specifiskiem procesiem, ar noteikumu, ka minētajiem ražojumiem piemēro īpašās izmantošanas procedūru, kas noteikta Komisijas Regulā (EEK) Nr. 2454/93[5]. (2) Konkrētas eļļas un citi ražojumi, kuros aromātisko sastāvdaļu svars pārsniedz nearomātisko sastāvdaļu svaru, līdz 2013. gada aprīlim arī tika klasificēti pozīcijā 2710, tādējādi tiem uz nenoteiktu laiku tika piemērots beznodokļu režīms. (3) Tomēr no 2013. gada 4. aprīļa minētās eļļas un citi ražojumi tika klasificēti pozīcijā 2707 un tiem netika piemērots beznodokļu režīms. No 2014. gada 1. jūlija ar Padomes Regulu (ES) Nr. 1387/2013[6] tiem tika uz laiku noteikta autonoma nodokļu piemērošanas apturēšana. (4) Savienībā nepiedāvā šādas eļļas un citus ražojumus, kuros aromātisko sastāvdaļu svars pārsniedz nearomātisko sastāvdaļu svaru, tāpēc labvēlīgu tarifa režīmu būtu bijis jāpiemēro bez pārtraukuma, ja vien bija paredzēts šos ražojumus pakļaut specifiskiem procesiem un tika ievērotas īpašās izmantošanas procedūras. (5) Tādēļ, lai pienācīgi nodrošinātu muitas nodokļu apturēšanas priekšrocību attiecībā uz minētajiem ražojumiem, kurus klasificē ar KN kodu 2707 99 99, apturēšana būtu jāpiemēro ar atpakaļejošu spēku no 2013. gada 4. aprīļa līdz 2014. gada 30. jūnijam, IR PIEŅĒMUSI ŠO REGULU. 1. pants No 2013. gada 4. aprīļa līdz 2014. gada 30. jūnijam muitas nodokļi par precēm, uz kurām attiecas KN kods 2707 99 99 un kuras paredzēts izmantot par izejvielu naftas rafinēšanā, lai pakļautu vienam no specifiskajiem procesiem, kas noteikti Regulas (EEK) Nr. 2658/87 I pielikumā izklāstītās kombinētās nomenklatūras otrās daļas 27. nodaļas 5. papildu piezīmē, tiek autonomi apturēti ar nosacījumu, ka ir ievērotas īpašās izmantošanas procedūras, kas noteiktas Regulas (EEK) Nr. 2454/93 291. līdz 300. pantā. 2. pants Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā – priekšsēdētājs TIESĪBU AKTA PRIEKŠLIKUMA FINANŠU PĀRSKATS 1. PRIEKŠLIKUMA/INICIATĪVAS KONTEKSTS 1.1. Priekšlikuma/iniciatīvas nosaukums 1.2. Priekšlikuma/iniciatīvas būtība 1.3. Mērķis(-i) 1.4. Priekšlikuma/iniciatīvas pamatojums 1.5. Ilgums un finansiālā ietekme 1.6. Paredzētie pārvaldības veidi 2. PĀRVALDĪBAS PASĀKUMI 3. PRIEKŠLIKUMA/INICIATĪVAS PAREDZAMĀ FINANSIĀLĀ IETEKME Paredzamā ietekme uz ieņēmumiem TIESĪBU AKTA PRIEKŠLIKUMA FINANŠU PĀRSKATS 1. PRIEKŠLIKUMA/INICIATĪVAS KONTEKSTS 1.1. Priekšlikuma/iniciatīvas nosaukums Padomes regula, ar ko groza I pielikumu Padomes Regulai (EEK) Nr. 2658/87 par tarifu un statistikas nomenklatūru un kopējo muitas tarifu 1.2. Priekšlikuma/iniciatīvas būtība ¨ Priekšlikums/iniciatīva attiecas uz jaunu darbību ¨ Priekšlikums/iniciatīva attiecas uz jaunu darbību, pamatojoties uz izmēģinājuma projektu/sagatavošanas darbību[7] x Priekšlikums/iniciatīva attiecas uz esošas darbības pagarināšanu ¨ Priekšlikums/iniciatīva attiecas uz darbību, kas pārveidota jaunā darbībā 1.3. Mērķis(-i) 1.3.1. Komisijas daudzgadu stratēģiskie mērķi, kurus plānots sasniegt ar priekšlikumu/iniciatīvu Nodrošināt autonomu beznodokļu režīmu konkrētām eļļām, kurās nearomātisko sastāvdaļu svars nepārsniedz aromātisko sastāvdaļu svaru un kuras paredzēts pakļaut specifiskam procesam. 1.3.2. Paredzamais(-ie) rezultāts(-i) un ietekme Norādīt, kāda ir priekšlikuma/iniciatīvas iecerētā ietekme uz finansējuma saņēmējiem/mērķgrupām. Autonoma nodokļa piemērošanas apturēšana konkrētiem ražojumiem (smagās eļļas), uz kuriem attiecas KN kods 2707 99 99 I pielikumā Padomes 1987. gada 23. jūlija Regulā (EEK) Nr. 2658/87 par tarifu un statistikas nomenklatūru un kopējo muitas tarifu, kā tas bija līdz 2013. gada 4. aprīlim. 1.4. Priekšlikuma/iniciatīvas pamatojums 1.4.1. Īstermiņa vai ilgtermiņa vajadzības Nodokļa piemērošanas apturēšana eļļām neatkarīgi no to aromātisko sastāvdaļu satura ar nosacījumu, ka minētos ražojumus paredzēts pakļaut specifiskiem procesiem un ir ievērotas īpašās izmantošanas procedūras. 1.4.2. ES iesaistīšanās pievienotā vērtība Šā priekšlikuma juridiskais pamats ir Līguma par Eiropas Savienības darbību 31. pants. Subsidiaritātes principu nepiemēro, jo priekšlikums ir Savienības ekskluzīvā kompetencē. 1.4.3. Līdzīgas līdzšinējās pieredzes rezultātā gūtās atziņas Smago eļļu klasifikācijai atkarībā no aromātisko sastāvdaļu svara nevajadzētu ietekmēt to tarifa režīmu. 1.5. Ilgums un finansiālā ietekme ¨ Ierobežota ilguma priekšlikums/iniciatīva – X Priekšlikums/iniciatīva spēkā no 4.4.2013. līdz 30.6.2014. – ¨ Finansiālā ietekme: GGGG.– GGGG. ¨ Beztermiņa priekšlikums/iniciatīva – Īstenošana ar uzsākšanas periodu no 2013. gada, – pēc kura turpinās normāla darbība 1.6. Paredzētie pārvaldības veidi[8] ¨ Komisijas īstenota tieša pārvaldība: – ¨ ko veic tās struktūrvienības, tostarp personāls Savienības delegācijās; – ¨ ko veic izpildaģentūras. ¨ Dalīta pārvaldība kopā ar dalībvalstīm ¨ Netieša pārvaldība, kurā budžeta īstenošanas uzdevumi uzticēti: – ¨ trešām valstīm vai to noteiktām struktūrām; – ¨ starptautiskām organizācijām un to aģentūrām (precizēt); – ¨ EIB un Eiropas Investīciju fondam; – ¨ Finanšu regulas 208. un 209. pantā minētajām struktūrām; – ¨ publisko tiesību subjektiem; – ¨ privāttiesību subjektiem, kas veic valsts pārvaldes uzdevumus, ja tie sniedz pienācīgas finanšu garantijas; – ¨ struktūrām, kuru darbību reglamentē dalībvalsts privāttiesības, kurām ir uzticēta publiskā un privātā sektora partnerības īstenošana un kuras sniedz pienācīgas finanšu garantijas; – ¨ personām, kurām ir uzticēts veikt īpašas darbības KĀDP saskaņā ar Līguma par Eiropas Savienību V sadaļu un kuras ir noteiktas attiecīgā pamataktā. – Ja norādīti vairāki pārvaldības veidi, sniedziet papildu informāciju iedaļā “Piezīmes”. Piezīmes Dalībvalstu muitas iestādes, piemērojot Muitas kodeksa noteikumus (“īpašās izmantošanas” procedūra). 2. PĀRVALDĪBAS PASĀKUMI Pasākumi, uz kuriem attiecas muitas kontrole (“īpašā izmantošana”) (Komisijas Regulas (EEK) Nr. 2454/93 291. līdz 300. pants (OV L 253, 11.10.1993.)). 3. PRIEKŠLIKUMA/INICIATĪVAS PAREDZAMĀ FINANSIĀLĀ IETEKME 3.1. Paredzamā ietekme uz ieņēmumiem – ¨ Priekšlikums/iniciatīva finansiāli neietekmē ieņēmumus – x Priekšlikums/iniciatīva finansiāli ietekmē: – x pašu resursus – ¨ dažādus ieņēmumus EUR miljonos (trīs zīmes aiz komata) Budžeta ieņēmumu pozīcija || Kārtējā finanšu gadā pieejamās apropriācijas || Priekšlikuma/iniciatīvas ietekme[9] N gads 120. pants || || EUR 29,396 miljoni Norādīt, ar kādu metodi aprēķināta ietekme uz ieņēmumiem. Aprēķinot tradicionālo pašu resursu ieņēmumu zaudējumu, par pamatu izmantota to kopš 2014. gada 1. jūlija divu mēnešu laikā Eiropas Savienībā importēto ražojumu vērtība, uz kuriem attiecas TARIC kods 2707 99 99 10. Jānorāda, ka par ražojumiem, uz kuriem attiecas šis projekts, līdz kombinētās nomenklatūras skaidrojumu publicēšanai netika maksāti nekādi nodokļi (OV C96/23, 4.4.2013.). Kā minēts iepriekš, šāda tarifa piemērošanas apturēšana ir spēkā no 1.7.2014. Importa vērtība saskaņā ar attiecīgo TARIC kodu ir EUR 192 128 522,445 par vienu mēnesi, neņemot vērā tarifa preferences. Tāpēc paredzamais tradicionālo pašu resursu ieņēmumu kopējais zaudējums gadā būtu jāaprēķina šādi: 192 128 522, 445 € × 12 = 2 305 542 269,46 €; 2 305 542 269,46 € x 1,7 % = 39 194 248,58082 €; 39 194 248,58082 € x 75 % = 29 395 663,935615 €. [1] Kombinētās nomenklatūras skaidrojumi (OV C 96, 4.4.2013., 23. lpp.). [2] Komisijas Regula (EEK) Nr. 2454/93 (1993. gada 2. jūlijs), ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (OV L 253, 11.10.1993., 1. lpp.). [3] Padomes Regula (ES) Nr. 1387/2013 (2013. gada 17. decembris), ar ko aptur kopējā muitas tarifa autonomo nodokļu piemērošanu konkrētiem lauksaimniecības un rūpniecības ražojumiem (OV L 354, 28.12.2013., 201. lpp.). [4] Padomes Regula (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.). [5] Komisijas Regula (EEK) Nr. 2454/93 (1993. gada 2. jūlijs), ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (OV L 253, 11.10.1993., 1. lpp.). [6] Padomes Regula (ES) Nr. 1387/2013 (2013. gada 17. decembris), ar ko aptur kopējā muitas tarifa autonomo nodokļu piemērošanu konkrētiem lauksaimniecības un rūpniecības ražojumiem (OV L 354, 28.12.2013., 201. lpp.). [7] Kā paredzēts Finanšu regulas 54. panta 2. punkta a) vai b) apakšpunktā. [8] Skaidrojumus par pārvaldības veidiem un atsauces uz Finanšu regulu skatīt BudgWeb tīmekļa vietnē: http://www.cc.cec/budg/man/budgmanag/budgmanag_en.html [9] Norādītajām tradicionālo pašu resursu (muitas nodokļi, cukura nodevas) summām jābūt neto summām, t. i., bruto summām, no kurām atskaitītas iekasēšanas izmaksas 25 % apmērā.